open-index/open-wikipedia-markdown huggingface dataset:
Դեպի համատարած գրագիտություն

**«Դեպի համատարած գրագիտություն»,** ամսագիր գրաճանաչություն սովորողների համար։ Հանդիսացել է ՀԽՍՀ լուսժողկոմատի օրգան։ Լույս է տեսել 1931-1932 թվականներին, Երևանում։ Խմբագիրներ՝ Ս․ Ստեփանյան, Ս․ Դավթյան, Ե․ Թերզյան։ Փորձել է նպաստել Խորհրդային Հայաստանում գրագիտության տարածմանը՝ լուսաբանել լիկվիդացիոն կայանների (լիկկայան) աշխատանքը, տպագրել տնտեսական, հասարակական-քաղաքական բնույթի հանրամատչելի զրույցներ, բանաստեղծություններ, ակնարկներ, բնությանն ու կենդանական աշխարհին վերաբերող նյութեր։

Աշխատակցել են Սիմակը, Ա․ Եղիազարյանը, Ս․ Մովսիսյանը, Ռ․ Գաբրիելյանը, Տ․ Անդրիասյանը և ուրիշներ։

Կատեգորիա:Հայկական ԽՍՀ ամսագրեր
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Կատեգորիա:Պարբերականներ այբբենական կարգով
Սցիֆոիդ մեդուզա

**Սցիֆոիդ մեդուզաները** հանդիպում են ծովերում, հատկապես ջրի մակերեսային շերտերում, և վարում են շարժուն, ակտիվ կենսակերպ։

Մեդուզաների մարմինը հովանոցաձև է, չափսերը կարող են հասնել 30-200 սմ։ Հովանոցի եզրերին դասավորված են բազմաթիվ կարճ շոշափուկներ, իսկ մարմնի ներքին մասի կենտրոնում գտնվում է բերանային անցքը։ Նրանց խայթող բջիջները պարունակում են թունավոր նյութ։ Խայթը ցավոտ է նաև մարդու համար։

Բացի այդ, մեդուզայի մարմինը թափանցիկ է, որովհետև արտաքին և ներքին շերտի արանքում գտնվում է ապակենման, դոնդողանման զանգված։ Մարմնի թափանցիկության շնորհիվ մեդուզաները ջրում աննկատ են, ինչն օգնում է պաշտպանվել թշնամիներից։ Նրանց մարմինը պարունակում է մինչև 98% ջուր, քիչ քանակությամբ սպիտակուցներ, ճարպեր, ածխաջրեր, վիտամիններ։

Սև ծովում պետք է զգուշանալ արմատաբերան մեդուզայից, որի կիսաթափանցիկ սպիտակավուն հովանոցը հասնում է ֆուտբոլի գնդակի մեծության և ունի վառ մանուշակագույն կամ կապույտ եզրեր։ Ծովային կենսակերպ վարող մեդուզաները բազմազան են։

Մեդուզաների նյարդային համակարգն ավելի լավ է զարգացած, քան կերայինը, որը պայմանավորված է ակտիվ ապրելակերպով։ Նրանց նյարդային համակարգը նույնպես ցանցանման է, սակայն կան նաև նյարդային բջիջների կուտակումներ, որոնք նման են ավելի բարձր կազմավորում ունեցող անողնաշավորների նյարդային հանգույցներին։ Մեդուզաներն ունեն քիմիական զգացողության, հավասարակշռության օրգաններ, լուսազգայուն աչիկներ և օժտված են մի հատկությամբ, որով նրանք ընկալում են ջրի տատանումներից առաջացած ձայները։ Այդ հատկության շնորհիվ գիտնականներին հաջողվել է ստեղծել հատուկ սարք՝ «մեդուզայի ականջ», որը 15 ժամ առաջ կարող է որոշել փոթորիկի ալեկոծության մոտենալը։
մինի|Մեդուզայի զարգացման փուլերը
* 1-3 Թրթուրի փնտրում է նստելու տեղ
* 4-8 Պոլիպը աճում է
* 9-11 Պոլիպը ստրոբիլանում է
* 12-14 Մեդուզան աճում է
## Շարժում
Մեդուզաները տեղաշարժվում են հրթիռանման շարժումներով։ Ջուրը դուրս են մղում հովանոցի գոգավորությունից և շարժվում հակառակ ուղղությամբ (ուռուցիկ կողմով դեպի առաջ)։

## Բազմացում
Մեդուզաները բաժանասեռ են։ Նրանց սեռական բջիջներն առաջանում են էնտոդերմում և ապա բերանային անցքով թափվում ջրի մեջ, որտեղ տեղի է ունենում բեղմնավորում, բեղմնավորված ձվից զարգանում է թարթիչավոր թրթուրը։ Այն նստում է ջրի հատակի առարկաներին, առաջացնում է պոլիպ, որից էլ՝ նոր մեդուզա։

Կատեգորիա:Սցիֆոիդներ
Կատեգորիա:Կենդանիներ
Կատեգորիա:Մեդուզաներ
Դեպո

մինի|Խարկովի լոկոմոտիվային դեպո
**Դեպո** ( , բառացի՝ պահեստ, ամբար), շարժակազմի (լոկոմոտիվ, վագոն, երկաթուղու և մետրոպոլիտենի մոտորավագոն, տրամվայ, տրոլեյբուս) շահագործումն ու նորոգումն ապահովող ձեռնարկություն։ Քաղաքային տրանսպորտի շարժակազմի համար ընդունված է նաև պարկ անվանումը (օրինակ՝ տրամվայի, տրոլեյբուսի պարկ)։

Կան մասնագիտացված (լոկոմոտիվային, վագոնային են) և խառը դեպոներ վերջինում տարբեր շարժակազմեր (էլեկտրաքարշեր, ջերմաքարշեր են) շահագործվում են միաժամանակ։ Շարժակազմը սպասարկող առավել խոշոր ձեռնարկություններ են լոկոմոտիվային և վագոնային դեպոները։ Լոկոմոտիվային դեպոները լինում են հիմնական և շրջադարձայիև (կամ շրջադարձման կետեր)։ Հիմնականն ունի շարժակազմի գրանցված պարկ (լոկոմոտիվների որոշակի քանակություն), պլանային կարգով հսկում է նրա վիճակը և կատարում զանազան նորոգումներ։ Դեպոյի արտադրական գործունեությունը բնութագրվում է շարժակազմի քանակով, տարեկան ընդհանուր վազքով, պարբերական նորոգումներով, փոխադրումների ծավալով և ինքնարժեքով։ Շրջադարձային Դեպոները նախատեսված են լոկոմոտիվների հանդերձավորման, զննման և հայտնաբերված անսարքությունների վերացման համար։ Վագոնային դեպոները կատարում են մարդատար և ապրանքատար վագոնների ընթացիկ, տարեկան, միջին և գործարանային նորոգումներ։ Բաղկացած են մի շարք արտադրամասերից և ծառայական շենքերից (հիմնականը վագոնների հավաքման արտադրամասն է)։ Մետրոպոլիտենի դեպոներն ունեն շարժակազմի կանգնեցման մեծ թվով գծեր ամեն տեսակ նորոգումների (հիմնական դեպո), զննումների ու այլ աշխատանքների (կանգնեցման դեպո) համար։ Տրամվայի և տրոլեյբուսի դեպոները նույնպես ունեն կանգնեցման գծեր, որտեղ նորոգում են վագոնները։

Խորհրդային շրջանում Հայստանում գործել են Լենինականի (այժմ՝ Գյումրի) և Երևանի դեպոները, որոնք ունեցել են շրջաղարձման 2 կետ՝ Սանահինում ու Մասիսում։ Լենինականի դեպոն կառուցված էր ուղղանկյունաձև, կատարել է անդրերկաթուղու բոլոր դեպոների էլեկտրագնացքների բարձրացումային նորոգումը, իր պարկի շարժակազմերի պարբերական զննումները, նորոգումները և ապահովում գնացքների փոխադրումը մի շարք ուղեմասերում (Լենինական—Սանահին, Սանահին-Թբիլիսի, Լենինական-Մասիս և այլն)։ Լենինականի դեպոյին է ենթարկվել Սանահինի շրջաղարձման կետը՝ իր գրանցված պարկով։ Երևանի լոկոմոտիվային դեպոն կատարել է միայն իր գրանցված պարկի պարբերական զննումներն ու նորոգումները, ապահովել գնացքների փոխադրումը Երևան-Սևան, Երևան—Նորաշեն և այլ ուղեմասերում։ Երևանի լոկոմոտիվային դեպոյին է ենթարկվել Մասիսի շրջաղարձման կետը։ Լենինական կայարանում եղել է նաև մեկ վագոնային դեպո, որը կատարել է բեռնատար վագոնների ընթացիկ և գործարանային նորոգումներ։ Վերջինիս էին ենթարկվում ԽՍՀՄ երկաթուղային կայարանների գնացքների տեխնիկական զննման, անվտանգության, վագոնների հանդերձավորման և լվացման, բեռնարկղերի նորոգման բոլոր կետերը։

Կատեգորիա:Երկաթուղի
Վիվարո Ռոմանո

**Վիվարո Ռոմանո** (), կոմունա Իտալիայում, տեղակայված է Լացիո մարզի Հռոմ գավառում։

Բնակչությունը կազմում է 194 մարդ 2008 թվականին, խտությունը կազմում է 16 մարդ/քկմ։ Զբաղեցնում է 13 քկմ։ Փոստային ինդեքսը - 20։ Հեռախոսային կոդ - 0774։

## Ժողովրդագրություն
Բնակչության դինամիկան ՝

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:1500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till: 0
 bar:1871 from:0 till: 863
 bar:1881 from:0 till: 927
 bar:1901 from:0 till: 1001
 bar:1911 from:0 till: 1034
 bar:1921 from:0 till: 1038
 bar:1931 from:0 till: 983
 bar:1936 from:0 till: 872
 bar:1951 from:0 till: 826
 bar:1961 from:0 till: 618
 bar:1971 from:0 till: 397
 bar:1981 from:0 till: 317
 bar:1991 from:0 till: 242
 bar:2001 from:0 till: 223
PlotData=
 bar:1861 at: 0 fontsize:S text: n.d. shift:(-8,5)
 bar:1871 at: 863 fontsize:S text: 863 shift:(-10,5)
 bar:1881 at: 927 fontsize:S text: 927 shift:(-10,5)
 bar:1901 at: 1001 fontsize:S text: 1.001 shift:(-10,5)
 bar:1911 at: 1034 fontsize:S text: 1.034 shift:(-10,5)
 bar:1921 at: 1038 fontsize:S text: 1.038 shift:(-10,5)
 bar:1931 at: 983 fontsize:S text: 983 shift:(-10,5)
 bar:1936 at: 872 fontsize:S text: 872 shift:(-10,5)
 bar:1951 at: 826 fontsize:S text: 826 shift:(-10,5)
 bar:1961 at: 618 fontsize:S text: 618 shift:(-10,5)
 bar:1971 at: 397 fontsize:S text: 397 shift:(-10,5)
 bar:1981 at: 317 fontsize:S text: 317 shift:(-10,5)
 bar:1991 at: 242 fontsize:S text: 242 shift:(-10,5)
 bar:2001 at: 223 fontsize:S text: 223 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Արտաքին հղումներ
* Վիճակագրության ազգային ինստիտուտ 
* http://www.istat.it/english/ 

## Ծանոթագրություններ

Կատեգորիա:Իտալիայի քաղաքներ
Չանդոյի ձորի բնակատեղի

**Չանդոյի բերդ**ը գտնվում է վերը նշված ձորից մեկ կիլոմետր դեպի Հյուսիսի-արևմուտք, բազմաթիվ ժայռապատ բլուրների մեջ, աչքի ընկնող մի երկարավուն, հարավից դեպի հյուսիս ձցված մի քանի մանր գագաթներով բարձունքի վրա, որտեղ հայտնաբերվեցին կիկլոպյան ամրոցի պարիսպների հետքեր։ Ամրոցի շրջապատը ծածկված է բազմաքանակ կառոգյցների մնացորդներով։ *Ամրոցից ու բնակավայրից գրեթե ոչինչ չի մնացել*, բացառությամբ առանձին կանգնած պարսպի մի փոքր հատվածի, բնակատեղիում մնացած առանձին պատերի։ Ամրոցի և բնակատեղիի ավերեածությունն այն աստիճան մեծ է, որ հնարավոր չեղավ որևէ բան կանութագրել։

## Աղբյուրներ
* Հայաստանի Հնագիտական Հուշարձանները գրքից
* Հեղինակ Գ.Հ. Միքայելյան

Կատեգորիա:Նախնադարյան Հայաստան
Դավիթ Քերական

**Դավիթ Քերական**, Դավիթ Մեկնիչ (ծնունդի և մահվան թվականները անհայտ են), V-VI դարերի հայ քերական։ Երբեմն նույնացվում է Դավիթ Անհաղթի հետ։ Մեզ է հասել նրա «Մեկնություն քերականին» աշխատությունը։ Ի տարբերություն Դիոնիսոսի, նա հակված է դեպի ռացիոնալիզմը և հանդես է եկել որպես «քերականական արվեստի» բանական հիմունքների ջատագով։

## Կենսագրություն
Մարդկային բնության մեջ առանձնացնում է երկու կողմ՝ «ոգի բանական» և «մարմին գործնական», որոնք լինում են բարի, միջակ և չար։ Քննելով բարու դրսևորումները՝ կանգ է առնում «քերթողական արվեստի» վրա, որի մեջ է մտցնում նաև քերականությունը։ Տառ և գիր տերմինները նա զանազանում է իրարից՝ նշելով, որ տառը վերացական է, մինչդեռ գիրը նրա շոշափելի պատկերն է, մարմնավորումը։ Որակական տարբերություններ է գտնում ձայների միջև և զանազանում կենդանիների ու առարկաների ձայները մարդկայինից։ Ապա որոշում է բաղաձայն ու ձայնավոր հնչյունները, տառը նմանեցնում մարդկային մտքին, իսկ նրա հարաբերությունը ձայնավորներին ու բաղաձայններին՝ մտքի հարաբերությանը մարմնի անդամներին։

## Մշակումները
Մշակել է բառերի ստուգաբանության առանձին տեսություն և սահմանել ստուգաբանության երեք եղանակ՝

# ըստ առարկայի ձևի՝ սափոր = սա+փոր
# ըստ արհեստի կամ նրա հարաբերության առարկայի հետ՝ փայտատ=փայտ+ատ,
# ըստ բնաձայնության կամ առարկան հիշեցնող հնչյունակազմի՝ ճնճղուկ։

Դավիթ Քերականը տարբերում է բառն ու բան և սահմանում դրանք։ Բառը համարում է բանի նվազագույն մասը, որի մեջ միտքն այնպես կատարյալ չի արտահայտվում, ինչպես բանի մեջ։ Նշում է նաև չափածո և արձակ խոսքի միջև եղած տարբերությունները։ Անցնելով խոսքի մասերի գոյացմանը՝ սահմանափակվում է միայն անվան ու բայի առաջնայնության խնդրով։ Խոսքի մասերը սահմանելիս առաջ է քաշում իրերի ու երևույթների իմացական տարբերակման հարցը, սահմանում գոյականը, բայը, մակբայը, դերանունն են, նշում դրանց առանձնահատկությունները։ Արվեստը բաժանելով երեք տեսակի՝ չար, միջակ, բարի, վերջինիս հատուկ գծերը տեսնում է հոգևոր երգ-երաժշտության մեջ։ Նկատի ունենալով երաժշտության հուզական բնույթն ու ներգործման ուժը, երաժշտությանը վերաբերող իր ասույթներում աշխատում է ցույց տալ, թե ինչպիսին պետք է լինի երաժշտությունը և ում պետք է ծառայի։

## Գրականություն
* Ջահուկյան Գ. Բ., Քերականական և ուղղագրական աշխատությունները հին և միջնդարյան Հայստանում, Երևան, 1954։
* Թահմիզյան Ն., Էջեր հայկական վաղ-միջնադարյան երաժշտական գեղագիտությունից, «Տեղեկագիր» ՀԽՍՀ ԳԱ, հաս. գիտ.», 1961, №2:

Կատեգորիա:Հայ լեզվաբաններ
Կատեգորիա:Հայ մատենագիրներ
Կատեգորիա:Հայ քերականներ
Արցախյան պատերազմի արտացոլումը հեռուստատեսությամբ

**Արցախյան պատերազմի արտացոլումը հեռուստատեսությամբ **, Արցախյան շարժման սկզբնափուլում առանձին հեռուստալրագրողներ իրենց հրապարակումներում անդրադարձել են Երևանում և Ստեփանակերտում տեղի ունեցող իրադարձություններին, օրդերատիվ հեռուստասյուժեներով հերքել Կենտրոնական հեռուստատեսությամբ (Մոսկվա) հեռարձակվող Շարժումը «ծայրահեղականների» և «ազգայնամոլների» և այլ պիտակներով որակող պատվիրված սյուժեներն ու ռեպորտաժները։ Երևանի «Մայրաքաղաք» ծրագրի լրագրողներ Ա. Հովհաննիսյանը, Տ. Ռշտունին, Ա. Կարապետյանը, Ս. Գասպարյանը, Կ. Վանյանը, Կ. Դանիելյանը, Վ. Հակոբյանն իրենց հեռուստասյուժեներով լուսաբանել են Երևանում և Ստեփանակերտում ծավալվող իրադարձությունները։ 1989 թվականին կամավոր կամ գործուղումով ԱՀ են մեկնել լրագրողներ Գ. Սիմոնյանը, Ն. Գրիգորյանը, Ռ. Միրզոյանը, Բ. Կարապետյանը, Կ. Խումարյանը, Կ. Յալանուգյանը, Է. Սախինովը, Վ. Նազարյանցը և լուսաբանել ու վավերագրել են ԱՀ-ում ընթացող քաղաքական գործընթացներն ու ռազմական գործողությունները։ Շատ սյուժեներ ցուցադրվել են նաև արտասահմանյան հեռուստաալիքներով՝ օտարին ներկայացնելով Արցախյան ազատագրական պատերազմի դրդապատճառներն ու անկախացող Հայաստանի քաղաքական տեսակետները։ 1990 թվականին Մոսկվայի, ժնևի և Նյու Յորքի հեռուստաընկերությունները ցուցադրել են Բ. Կարապետյանի «Սումգայիթյան ալիքներ», «Բռնագաղթ» և «Խորհրդային զինվորի ճակատագիրը Լեռնային Ղարաբաղում» հեղինակային տեսաֆիլմերը։ 1991 թվականին հայ հեռուստալրագրողներին միացել է բուլղարուհի Ցվետանա Պասկալևան։ «Ինչ է նշանակում տեղահանում» ռեպորտաժով նա ներկայացրել է խորհրդային բանակի անմիջական մասնակցությունը Շահումյանի շրջանի հայկական բնակավայրերի բռնագաղթին։ Նրա սյուժեները և ռեպորտաժները հեռարձակվել են CNN, Ռոյթերս, Antenne 2, ՌՏՌ և Բուլղարիայի ազգային հեռոատաընկերությունների ծրագրերով։ 1994 թվականից Հայաստանի հանրային հեռուստաընկերությունում իր կայուն տեղն ունի ՀՀ ՊՆ «Զինուժ», իսկ ԱՀ-ում՝ ՊԲ «Գոյամարտ» ծրագրերը։

Զինադադարից հետո հնարավոր է դարձել փաստական տեսանյութերի հիման վրա վերաիմաստավորել Արցախյան շարժման և պատերազմի դեպքերն ու իրադարձությունները։ 1998 թվականից Հայաստանի հանրային հեռուստաընկերությամբ եթեր է հեռարձակվում «Հուշամատյան» պարբերական անոնսակնթարթը. մեկ րոպե տևողությամբ այդ շարքը, ներկայացնելով զոհված ազատամարտիկների դիմանկարները, ծննդյան և զոհվելու տարեթվերը, զուզորդվում է ձայնային՝ «Բարձրացրու գլուխդ, զինվոր, բաց հոգնած կոպերդ, քո սխրանքն անմար է, քո անունը՝ մեր սրտերում» քառատող կանչով։ ՀՀ և ԱՀ տարբեր հեռուստաընկերություններ («Արմենիա», «Երկիր մեդիա», «Ցայգ» և այլն) առանձին ծրագրերով պարբերաբար եթեր են հեռարձակում Արցախյան պատերազմի մասին պատմող սյուժեներ, հեռուստաֆիլմեր։ 

Կատեգորիա:Հեռուստատեսությունը Արցախում
Կատեգորիա:Հեռուստատեսությունը Հայաստանում
Նատրիումի վոլֆրամատ

**Նատրիումի վոլֆրամատ**, քիմիական բանաձևն է՝ Na_2WO_4, բյուրեղներ։ Անգույն բյուրեղներ։ Լուծվում է ջրում։

## Ստացում
* Նատրիումի վոլֆրամատ ստանում են հետևյալ կերպ՝

Վոլֆրամի վեցարժեք օքսիդը նատրիումի հիդրօքսիդում լուծելով.

:: \mathsf{WO_3 + 2NaOH \rightarrow Na_2WO_4 + H_2O}

Վոլֆրամի վեցարժեք օքսիդը նատրիումի կարբոնատի հետ միահալելիս.

:: \mathsf{WO_3 + Na_2CO_3 \rightarrow Na_2WO_4 + CO_2}

Նատրիումի նիտրատի և հիդրօքսիդի միջոցով վոլֆրամի օքսիդացմամբ.

:: \mathsf{W + 3NaNO_3 + 2NaOH\rightarrow Na_2WO_4 + 3NaNO_2 + H_2O}

## Կիրառություն
Կիրառվում է պիգմենտների արտադրության մեջ։

## Ծանոթագրություններ

## Գրականություն
* «Химический энциклопедический словарь». — под ред. Кнунянц И. Л. — М.։ Советская энциклопедия, 1983, — с.361
* Рабинович В. А., Хавин З. Я. «Краткий химический справочник». — Л.։ Химия, 1977, — с. 84

Կատեգորիա:Նատրիումի միացություններ
Կատեգորիա:Վոլֆրամատներ
Deus ex machina

**Դեուս Էքս մախինա** (, բառացի՝ աստված մեքենայից), հին հունական թատրոնում դրամատուրգիական և բեմական հնարք, գործողության հանգուցալուծումը աստվածության միջամտությամբ, որ հատուկ վերամբարձ մեքենայով (Էորեմա) անակնկալ բեմ էր իջնում։ Նրա շնորհիվ էր վճռվում ողբերգության հիմքում ընկած կոնֆլիկտը, որոշվում հերոսների ճակատագիրը։ Փոխաբերական իմաստով օգտագործվում է որնէ կոնֆլիկտի անսպասելի ելքը նշելու համար։

## Սյուժետային գործիք
Դեուս էքս մախինա արտահայտությունը գործածվում է նաև որպես սյուժետային գործիք (Plot device), որտեղ հեղինակը նոր հերոսի միջամտության կամ անսպասելի իրադարձության օգնությամբ լուծում է տալիս սյուժեին։ Առաջինը այս արտահայտությունը գործածել է Արիստոտելը։ Մեր օրերում շատերը համարում են սյուժետային այս գործիքը ոչ պրոֆեսիոնալ և թույլ, քանի որ շատ դեպքերում հեղինակները լուծում են տալիս սյուժեին չափազանց ոչ ռեալիստիկ և երբեմն նույնիսկ ընդհանուր գաղափարին հակասող կերպով։

## Օրինակներ
Անգլիացի գրող Ջոն Ռոնալդ Ռուել Տոլկինը () գործածել է դեուս էքս մախինան իր ՛՛Մատանիների տիրակալը՛՛ () և ՛՛Հոբիթ. Անսպասելի ճանապարհորդություն՛՛ () գործերում (հերոսները մի քանի անգամ փրկվում են Արծիվների (Eagle (Middle-earth)) կողմից)։ Տոլկինը իր այդ գործիքը կոչում էր *[[Eucatastrophe]]*, սակայն այն համարյա ոչնչով չի տարբերվում դեուս էքս մախինայից (այնուամենայնիվ, շատերը չեն համարում Արծիվներին դեուս էքս մախինա այն պատճառով, որ նրանք Տոլկինի ստեղծած աշխարհի Middle Earth մաս են)։

Դեուս էքս մախինայի մեկ այլ օրինակ է Ուիլլիամ Գոլդինգի (William Golding) ՛՛Ճանճերի տիրակալը՛՛ (Lord of the Flies) նորավեպում, որտեղ տղաները անսպասելիորեն փրկվում են նավատորմի սպայի կողմից։

Կատեգորիա:Դրամատիկական սեռի ժանրեր
Կատեգորիա:Լատիներեն բառեր և արտահայտություններ
Կատեգորիա:Հին Հունաստանի թատրոն
Կատեգորիա:Հեռուստատեսային տերմինաբանություն
Կատեգորիա:Թևավոր խոսքեր
Դերձանի դաշտ

**Դերձանի դաշտ**, Մամախաթունի դաշտ, գտնվում է Հայկական բարձրավանդակում, Էրզրումի և Երզնկայի դաշտերի միջև, Արևմտյան Եփրատի ավազանում։ Հյուսիսում երևում է Մարիամի և Սիփիքյորի, արևմտյանումում՝ Մյուրիդ դաղի, հարավում՝ Մերջանի և Խաչդաղի, արևելքում՝ Խալխալ դաղի, Կարակալա և Զերդիչադաղի լեռներով։ Երկարությունը մոտ 90 կմ է, լայնությունը՝ 30-40 կմ, բարձրությունը՝ մինչն 1500 մ։ Կազմված է միոցենի լագունածովային գիպսաաղատար կավերից, ավազաքարերից, բուն Եփրատի հովտում՝ գետային նստվածքներից, շրջափակող դենուդացիոն սանդղաձև սարավանդները՝ կրաքարերից, մերգելներից, թերթաքարերից, սևրպենտիևային ինտրուզիաների ելուստներից։ Կան ջերմուկներ, ածխաբեր շերտեր, նավթի երևակումներ։ Կլիման բարեխառն է, տարեկան տեղումները՝ 400-800 մմ։ Բնորոշ են լեռնատափաստանային սևահողերը և լեռնամարգագետնային շագանակագույն հողերը։ Տիրապետում են տարախոտահացազգիները և տափաստանային մարգագետինները։

Կատեգորիա:Դաշտեր
Կարբալյո (քաղաք)

**Կարբալյո** (), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Բերգանտինիոս շրջանի կազմի մեջ։ Տարածքը՝ 187 կմ2։ Բնակչությունը՝ 31149 (2010)։

## Պատկերասրահ

Fervenza de Entrecruces, Carballo (4467017047).jpg|
Alfredo Brañas, Carballo, Galiza.jpg|
Armados-Razo 1.jpg|
Armados-Razo 2.jpg|
Armados-Razo 3.jpg|
Carballo Galicia 005.jpg|


## Բնակչություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իսպանիայի քաղաքներ
Դեֆիբրեր

**Դեֆիբրեր**, պտտվող հղկաքարի վրա փայտանյութի (բալանս) տրոհմամբ փայտազանգված ստանալու մեքենա։ Լինում է 
*պարբերական (հիդրավլիկական, պահեստատուփային)                                                                    
*անընդհատ (շղթայավոր, պտուտակավոր, օղակավոր) 
գործողության։

Կատեգորիա:Գործիքներ
Ջուզեպպե դե Սանտիս

**Ջուզեպպե դե Սանտիս** (, ), իտալացի կինոռեժիսոր։

## Կենսագրություն
Ջուզեպպե դե Սանտիսը ծնվել է 1917 թվականին, Իտալիայի Ֆոնդի քաղաքում։ Ավարտել է Հռոմի համալսարանի փիլիսոփայության ֆակուլտետը։ Նեոռեալիզմի հիմնադիրներից է։ Հանդես է եկել «Չինեմա» ամսագրում՝ ընդդեմ ֆաշիստական կինեմատոգրաֆի և կուլտուրայի։ 1943-1945 թթ. մասնակցել է իտալական դիմադրության շարժմանը, ընդունվել Իտալիայի կոմկուսի շարքերը։ 1942 թվականին որպես սցենարիստ մասնակցել է ռեժիսոր Լուկինո Վիսկոնտիի «Մոլեգնություն» կինոժապավենի նկարահանման աշխատանքներին։ Ալդո Վերգանոյի «Արևը նորից է ծագում» նկարում երկրորդ ռեժիսորի պարտականությունը կատարած Դե Սանտեսը 1947 թվականին նկարահանում է  «Ողբերգական որս» իր առաջին ինքնուրույն կինոնկարը։ 1947 թվականին Վենետիկում կայացած միջազգային ութերորդ կինոփառատոնում այս կինոնկարն արժանանում է Իտալիայի նախարարների խորհրդի նախագահության մրցանակին։ Իր քաղաքական «Խորտակված անուրջներ» կինոնկարում (1953 թ.), ռեժիսոր Ջուզեպպե դե Սանտիսն իր գեղարվեստական հայացքները մարմնավորել է առաջին իսկ ֆիլմում («Ողբերգական որս», 1947 թ.)։ Լավագույն կինոնկարներն են՝ «Դառը բրինձ» (1949), «Չկա խաղաղություն ձիթենիների տակ» (1950 թ.), «Հռոմը ժամը 11-ին» (1952 թ.), (1953 թ., սովետական պրոկատում՝ «Խորտակված անուրջներ»), «Սիրո օրեր» (1953), «Մարդիկ և գայլեր (1956), «Մեկ տարվա երկարությամբ ճանապարհը» (1958), «Ամուրիի բնակարանը» (1960): 1964 թ. բեմադրել է սովետա–իտալական «Նրանք գնում էին Արևելք» կինոնկարը։ Դե Սանտի կինոնկարներն ունեն խոր սոցիալական բնույթ, հագեցված են ռոմանտիկ շնչով։ Շուրջ ութ տարիների ընդմիջումից հետո, 1972 թվականին, Դե Սանտիսը նկարահանել է «Ապագայով ապահովված որակյալ մասնագետը» ժապավենը։

## Կինոնկարներ
* «Չկա խաղաղություն ձիթենիների տակ» 
* «Հռոմը ժամը 11-ին» 
* «Ամուսին տվեք Աննա Զակկեոյին»
* «Խորտակված անուրջներ» 
* «Նրանք գնում էին Արևելք»

## Ծանոթագրություններ

Կատեգորիա:Իտալացի ռեժիսորներ
Կատեգորիա:Իտալացի կինոռեժիսորներ
Կատեգորիա:Իտալացի սցենարիստներ
Կատեգորիա:Հռոմի Սապիենզա համալսարանի շրջանավարտներ
Ողորկում

մինի|Ողորկիչ սարք
**Ողորկում**, նյութերի մշակման տեխնոլոգիական պրոցես, որը կիրառվում է մակերևույթներին հայելային փայլ տալու համար։ Ողորկումը կատարվում է հղկումից հետո, ձեռքով կամ ողորկիչ հաստոցներով։ Մետաղները ողորկում են արագ պտտվող թաղիքե, կաշվե, կտորի սկավառակներով կամ անծայր ժապավեններով, որոնց վրա նախապես բարակ շերտով հղկափոշի կամ ողորկաքսուք է քսված։ Փայտանյութի ողորկումը կատարվում է ողորկվող մակերևույթի վրա՝ ողորկալաքի (օրգանական խեժի սպիրտային լուծույթ) բարակ շերտ քսելով։ Քարի ողորկումը կատարվում է նուրբ հղկափոշով, խոնավ թաղիքե սկավառակներով։ Ողորկիչ-հաստոցների կիրառմամբ կարելի է հասնել մակերևույթների 9-10 դասի մաքրության։

Կատեգորիա:Հաստոցաշինական դետալներ
Նեղ բողազի բերդ

մինի|«Նեղ Բողազ» ամրոց
**Նեղ բողազի բերդ**ը կառուցվել է մ.թ.ա. 3-րդ հազարամյակում, մի նեղ ձորի հյուսիսային ափին, ժայռոտ բարձունքին։ Ամրոցը շրջապատից 150 մետր բարձր է, միայն հրվանդանի հյուսիսային և մասամբ էլ հյուսիսարևմտյան կողմերն են, որոնց լանջերը շատ քիչ թերություն ունեն։
Ամրոցը վայրի տեղադրությանը համապատասխան ունի ոչ ուղիղ, երկարավուն տեսք։ Այն գրավում է մեկ հեկտարից ավելի տարածություն։ Պարիսպները Կիկլոպյան տիպի են, անտաշ քարերը շարված են առանց որևէ միացնող շաղախի, երկշար մեծ քարերի արանքը լցված չէ մանրաքարերով։
Ամրոցը բաժանվում է 2 անհավասար մասերի՝ հյուսիսային, որը հավանաբար միջնաբերդի դեր է խաղացել և հարավային։
Ամրոցից դուրս, դեպի հյուսիս-արևելք, 100-150 մետր հեռավորության վրա գտնվող աղբյուրի շուրջը կան մի քանի քարանձավներ, որոնց մուտքերի մոտ երևում են խոշոր քարերով շարված կիսաշրջանաձև պատերի հիմքերը։ Այդ քարանձավները որպես մարդկային կացարաններ են ծառայել։

## Պարիսպները

Պարիսպների լայնությունը 3 մետր է։ Պարիսպների ու աշտարակների բարձրությունը պահպանվել է 2-3 քարերի ուղղահայաց շարքով, 3-4 մետր բարձրությամբ։
Ամրոսի ներսում և ամրոցից դուրս կան կացարանների ավերակներ, որտեղ ժայռերը օգտագործված են որպես բնակարանի պատ։
Ամրոցի պարիսպներում կան 9 քարաբուրգի հիմքեր, որոնք ունեն հավասար մեծություն (8*4 մետր) և դասավորված են՝ երկուսը մուտքի ( եղել է ամրոցի արևմտյան կողմում), աջ և ձախ կողմերում, չորսը՝ հյուսիսային և հյուսիսարևելյան պարսպամասերում, հավասար հեռավորության (15 մ) վրա, իսկ մնացած 3 աշտարակները գտնվում են ամրոցի հարավային պարսպի վրա։

## Աղբյուրներ
* Գ.Հ.Միքայելյան, «Հայաստանի հնագիտական հուշարձանները» Առաջին Հատոր, էջ 32

Կատեգորիա:Գեղարքունիքի մարզի հայկական բերդեր և ամրոցներ
Կատեգորիա:Նախնադարյան Հայաստան
Դար (ժողովածու)

**«Դար»**, հասարակագիտական և գրական ժողովածու։ Լույս է տեսել 1889 թվականին, Կոստանդնուպոլսում։ Հրատարակություն՝ Ասիական ընկերության։ Խմբագիր՝ Ե․ Տեմիրճիպաշյան։ Անդրադարձել է կրթական գործի բարելավման, հասարակությանը տնտեսական գիտելիքներով զինելու անհրաժեշտության հարցերին։ Տպագրել է գեղարվեստական գործեր։ Աշխատակցել են Մ․ Չերազը, Հրանդը և ուրիշներ։

Կատեգորիա:1889 գրքեր
Ողորմի

**Ողորմի**, երգային-բանաձևային նախերգ, որով սկսվում են «Սասնա ծռեր» ժողովրդական վեպը, մասնավորապես՝ Մոկաց տիպաբանական խմբի պատումները։ Ողորմիները վիպական-քնարական բնույթի մաղթանքի երգեր են, որոնց մեջ հիշվում են ժողովրդական վեպում գործող Սասնա հերոսների անունները՝ նրանց հիշատակը օրհնող ողորմության մաղթանքի կրկնվող բանաձևերով, իբրև անցյալում ապրած և գործած իրական անձանց։ Ողորմիների վերջում, երբեմն, ողորմության մաղթանք է ուղղվում նաև վեպը ունկնդրողների նախնիների հիշատակին։ Գաղափարով ողորմիները կապվում են նախնիների պաշտամունքի հետ, ունեն շեշտված ծիսական բնույթ, երգվում են ծանր ու հանդիսավոր մեղեդիով, նման «Սասնա ծռերի» երգային մյուս հատվածների եղանակին։
 

Կատեգորիա:Երգեր
Կատեգորիա:Ծիսակատարություններ
Արմենակ Գոլանճյան

**Արմենակ Գոլանճյան** (19-րդ դար, Կոստանդնուպոլիս), հայ քանդակագործ։

## Կենսագրություն
Հայ քանդակագործ Արմենակ Գոլանճյանը ապրել և ստեղծագործել է 19-րդ դարում։ Ծնվել է Կոստանդնուպոլսում։ Հայտնի գործերից են «Վիկտոր Հյուգոյի դիմաքանդակը», «Ծով» հարթաքանդակը։

## Ծանոթագրություններ

Կատեգորիա:Հայ քանդակագործներ
Սահմանների դեմարկացիա և դելիմիտացիա

մինի
**Սահմանների դեմարկացիա և դելիմիտացիա**, միջազգային իրավունքում փոխադարձ համաձայնությամբ հարևան պետությունների պետական սահմանների սահմանագծի որոշումը համապատասխան քարտեզի վրա (դելիմիտացիա) և սահմանագծի անցկացումը երկրի մակերևույթի վրա (դեմարկացիա)։

Կատարվում Է, երբ անհրաժեշտություն է առաջանում որոշելու սահմանների ճիշտ տեղը կամ լուծելու դրա հետ կապված խնդիրներ։ Նախ, սահմանակից պետությունների միջև ստեղծվում է դելիմիտացիոն խառը հանձնաժողով։ Երբ դելիմիտացիան արժանանում է հավանության, շահագրգռված կառավարությունների համաձայնությամբ կազմվում է նոր խառը հանձնաժողով՝ կատարելու սահմանագծի դեմարկացիա, այսինքն՝ համապատասխան քարտեզի վրա տեղադրելու որոշված սահմանային նշանները (սահմանային սյուն, բուրգ, փշալարային ցանցեր)։ Կազմվում է արձանագրություն, որին կցվում են սխեմաներն ու լուսանկարները։ Այնուհետն բոլոր նյութերը ներկայացվում են սահմանակից պետություններին։ Դեմարկացիայի արդյունքների հիման վրա կատարվում է սահմանագծի հաստատում։ Հաստատված սահմանագիծը նշագծվում է աշխարհագրական քարտեզի վրա։ Միջազգային իրավունքի կանոններով արգելվում է սահմանային նշանների կամայական տեղափոխումը։ Անհրաժեշտության դեպքում (եթե նրանք ջարդվել կամ ընկել են) կատարվում է սահմանագծի ռեդեմարկացիա (սահմանային նշանների ստուգում և վերականգնում)։

Կատեգորիա:Միջազգային իրավունք
Կատեգորիա:Սահմաններ
DreamWorks

**DreamWorks Studios** (պաշտոնական անվանում՝ **DreamWorks II Holding Co., LLC**)՝ հայտնի ամերիկյան կինոընկերություն է, որը զբաղվում է ֆիլմերի, մուլտֆիլմերի, հեռուստահաղորդումների և համակարգչային խաղերի մշակմամբ, պրոդյուսինգով և վաճառքով։ Այն արտադրել է ավելի քան 100 մլն․ դոլար հասույթ ունեցող տասնյակ ֆիլմեր։ Ամենաշահութաբեր պրոեկտը այս պահին Paramount Pictures-ի հետ համատեղ արտադրած, Մայքլ Բեյի «Տրանսֆորմերներ։ Լուսնի Մութ Կողմը» ֆիլմն է, որի հասույթը գերազանցում է 1,2 միլիարդը։ Իսկ սեփական արտադրությամբ ամենաշահութաբեր պրոեկտն առայժմ «Հավերժ Շրեկ» մուլտֆիլմն է, որը հասույթում ապահովել է ավելի քան 752 մլն․ դոլար։

Ընկերության պատմությունը սկսվեց 1994 թ․-ին, երբ Սթիվեն Սփիլբերգի, Ջեֆրի Կացենբերգի և Դէվիդ Գիֆենի (նրանց անվանումների սկզբնատառերով էլ կազմվել է ընկերության հապավումը․ SKG) ամբիցիոզ բնավորությունը ստիպեց նրանց ստեղծել նոր հոլիվուդյան ստուդիա։ Ավելի ուշ նրանք համաձայնվեցին վաճառել ստուդիան «Viacom» հեղինակավոր ընկերությանը, որը տիրում էր նաև Paramount Pictures-ին։ Վաճառքն ավարտվեց 2006 թ.-ի փետրվարին։

DreamWorks-ի անիմացիոն ստորաբաժանումը 2004 թ․-ին առանձնացավ և դարձավ անկախ ընկերություն, վերանվանվելով՝ DreamWorks Animation SKG-ի։ Ամբողջ աշխարհում նրա ֆիլմերի դիստրուբացիայով ու վաճառքով զբաղվում է Paramount-ը, սակայն DreamWorks-ը շարունակում է անկախ մնալ Paramount/Viacom-ից։

2010 թ․-ից Walt Disney Studios Motion Pictures International ԱՄՆ-ում և ամբողջ աշխարհում դարձավ DreamWorks-ի գեղարվեստական ֆիլմերի գլխավոր դիստրիբյուտորը։ DreamWorks-ի ֆիլմերը կվաճառվեն «Touchstone Pictures» կինոընկերության լոգոյի ներքո։

Կատեգորիա:Ամերիկյան կինոընկերություններ
Կատեգորիա:1994 հիմնադրված ընկերություններ
Դելտա (գետ)

[250px|մինի|[Նեղոսի դելտան]]
**Դելտա** (հունական այբուբենի դելտա՝ Δ մեծատառից), գետաբերանի հատուկ ձև։ Գետի ստորին հոսանքում գետային ջրաբերուկներով ստեղծված ցածրավայր՝ մասնատված բազուկների և վտակների՝ մեծ կամ փոքր ճյուղավորված ցանցով։ Առաջանում է գետի հոսքի, ծովի ալեբախության, մակընթացության և տարաքաշող բերող հոսանքների փոխազդեցությամբ։ Ժամանակի ընթացքում դելտան մեծացնում է իր չափերը՝ առաջանալով դեպի ծով։ Դելտայի ընդարձակման արագությունը տատանվում է տարեկան մի քանի մետրից մինչև հարյուրավոր մետրի։ Ջրաբերուկների կուտակման բնույթով դելտաները լինում են՝ շրջափակված (Կամչատկա), դուրս քաշած (Լենա), թիակաձև (Միսսիսիպի), կտցանման (Տիբեր), բազմակղզային (Վոլգա), բարդ և այլ տիպերի։ Խոշոր գետերի դելտաները երբեմն հասնում են մեծ չափերի (Ամազոնի դելտաները 100 հզ կմ² է, Վոլգայինը՝ 19 հզ կմ²)։

Կատեգորիա:Ջրագրություն
Կատեգորիա:Գեոմորֆոլոգիա
Դե Վաարհայդ

[thumb|150px|[1944 թվականի հոկտեմբերի 31-ին տպագրված համար]]

**«Դե Վաարհայդ»** ( — «ճշմարտություն»), Նիդերլանդների կոմունիստական կուսակցության թերթ։ Հրատարակվել է 1940 թվականից մինչև 1990 թվականը, Ամստերդամում։ Ստեղծվել է Ֆաշիստական Գերմանիայի օկուպացման պայմաններում, որպես Դիմադրության թերթ։ Զբաղվել է երկրում կոմունիստական պրոպագանդայով։ Օգտվել է ՏԱԽՍ-ի ծառայություններից, տեղեկություններ է տվել ԽՍՀՄ-ի մասին։

## Տպաքանակն ըստ տարեթվի
*1945 (սեպտեմբեր)՝ 341 550
*1947՝ 150 000
*1948՝ 135 000
*1950՝ 113 000
*1955՝ 50 000
*1960՝ 29 000
*1966՝ 22 000
*1968՝ 21 200
*1970՝ 20 000
*1975՝ 22 000
*1980՝ 26 000
*1985՝ 12 000
*1988՝ 9 000

## Գլխավոր խմբագիրներ

Կատեգորիա:Նիդերլանդների օրաթերթեր
Լա Բանյա (քաղաք)

**Լա Բանյա** (), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Բարկալա շրջանի կազմի մեջ։ Տարածքը՝ 98,2 կմ2։ Բնակչությունը՝ 4320 (2010 թվականին)։ Վարչական կենտրոնից հեռավորությունը՝ 52 կմ։

## Պատկերասրահ

A Baña, concello 01-01.jpg|
A Baña, San Vicenzo, Daniel García Ramos 01-01.jpg|
Casa rural gallega.JPG|
Cruceiro en San Cibrán de Barcala.jpg|
Igrexa de San Cibrán de Barcala.jpg|
Igrexa de San Vincenzo da Baña, A Baña.jpg|
Igrexa parroquial de San Xoan da Riba, A Baña, Galicia, Spain.jpg|
Ordoeste - A Baña - Galicia - España-8.jpg|


## Բնակչություն

## Ծանոթագրություններ

Կատեգորիա:Իսպանիայի քաղաքներ
Դատարան

[250px|մինի|[Արդարադատության միջազգային դատարան]]
**Դատարան**, պետության կողմից ստեղծված մարմին, որը կոչված է իրականացնելու արդարադատությունը։ Դատարանների կազմակերպման և գործունեության հիմնական սկզբունքներն ամրագրվում են պետության սահմանադրությամբ։ Դատարանները դատական նիստում քննում են քաղաքացիակաև և քրեական գործեր և կայացնում վճիռ կամ դատավճիռ։

## Գործող Դատարանակազմությունը Հայաստանում
Դատական իշխանությունն իրականացնում են դատարանները՝ Հայաստանի Սահմանադրությանը և օրենքներին համապատասխան։

Հայաստանի բարձրագույն դատական ատյանը, բացի սահմանադրական արդարադատության հարցերից, Հայաստանի Հանրապետության վճռաբեկ դատարանն է (այսուհետ՝ վճռաբեկ դատարան), որը կոչված է ապահովելու օրենքի միատեսակ կիրառությունը։ Հայաստանում գործում են նաև առաջին ատյանի և վերաքննիչ դատարանները։
Առաջին ատյանի դատարաններն են՝
* ընդհանուր իրավասության դատարանները.
* վարչական դատարանը։

Վերաքննիչ դատարաններն են՝
* քրեական վերաքննիչ դատարանը.
* քաղաքացիական վերաքննիչ դատարանը.
* վարչական վերաքննիչ դատարանը։

Վարչական դատարանը և վարչական վերաքննիչ դատարանը մասնագիտացված դատարաններ են։

## Ծանոթագրություններ

Կատեգորիա:Դատական համակարգ
Ծիածան (թերթ, Բեյրութ)

**Ծիածան**, գրականության և գեղարվեստի պարբերաթերթ։ ՀԲԸՄ Հայ երիտասարդաց ընկերակցության գրասեր երիտասարդների միության հրատարակություն։ Լույս է տեսել 1939-ից 1949 թվականներին։ Արտոնատեր՝ Սիսակ Վարժապետյան։ Խմբագիր Բյուզանդ Եղիայան։ Լայն տեղ է հատկացրել հայ գրողների գործերին, տպագրել նմուշներ եվրոպական, ամերիկյան, արաբական և այլ գրականություններից։

Պատմաբանասիրական և գեղագիտական հոդվածներով աշխատակցել են Գարեգին Ա կաթողիկոս Հովսեփյանը, Վահան Թեքեյանը, Հակոբ Օշականը, Շահան Պերպերյանը և ուրիշներ։ Լայն տեղ է հատկացրել հայ խորհրդային գրողների (Ավետիք Իսահակյան, Դերենիկ Դեմիրճյան, Նաիրի Զարյան, Գուրգեն Մահարի, Հովհաննես Շիրազ) գործերին։

Կատեգորիա:Լիբանանի հայկական թերթեր
Կատեգորիա:Հայկական գրական պարբերականներ
Կատեգորիա:Պարբերականներ այբբենական կարգով
Կատեգորիա:Բեյրութի հայկական պարբերականներ
Թոմ Հիդելսթոն

**Թոման Ուիլյամ Հիդելսոթոն** (անգլ.` Thomas William Hiddleston, ), բրիտանացի կինոյի, թատրոնի և հնչյունավորման դերասան։ Ավելի հայտնի է «Թոր» (2011), «Կեսգիշերը Փարիզում» (2011), «Վրիժառուները» (2012), «Թոր։ Խավարի թագավորությունը» (2013) ֆիլմերի շնորհիվ։

## Կենսագրություն
Թոմ Հիդելսթոնը ծնվել է 1982 թվականի փետրվարի 9-ին Վեստմինստրում (Լոնդոն, Անգլիա, Մեծ Բրիտանիա)։ Նա սովորել է 2 մասնավոր դպրոցում՝ Օքսֆորդի «Դրակոն» դպրոցում և Բերշիրի Իթոն քաղաքի (Վինձորի մոտակայքում) Իթոնյան դպրոցում, որտեղ ապրել է Դուրֆորդ տանը։ Քեմբրիջում՝ որտեղ նա նույնպես կրթություն է ստացել, Հիդելսթոնը մասնակցել է «Ցանկություն տրամվայը» բեմակատարությանը։ Դրանից հետո՝ 2005 թվականին, ավարտել է Դրամատիկական արվեստի թագավորական ակադեմիան ( (*RADA*))։

## Կարիերա
Իր առաջին դերը Հիդելսթոնը խաղացել է «Նիկոլաս Նիքլբիի կյանքը և արկածները» (2001) ֆիլմում։ Իր հաջորդ դերերը՝ «Դավադրություն» (2001), «Չերչիլ» (2002), «Շեքսպիրի սոնետների գաղտնիքը», այլ ֆիլմեր և հեռուստասերիալներ նույնպես եղել են հեռուստատեսությունում։ Իր առաջին խոշոր դերը նա ստանում է «Ջեյն Օսթինի սիրային անհաջողությունները» ֆիլմում (2008)։ 2008 թվականին 2 անգամ նոմինացվել է լավագույն դեբյուտ անվանակարգում՝ «Ցիմբիլին» և «Օթելլո» (որտեղ տարել է Կասսիոյի դերը) թատերական ներկայացումների համար։ Ի վերջո շահում է մրցանակը՝ «Ցիմբիլինի» իր դերի համար։ Այդ նույն տարում Թոմը հաղթում է «Երկրորդ պլանի լավագույն դերասան» անվանակարգում՝ Կասսիոյի («Օթելլո») և «Լվովի» (Անտոն Չեխովի ստեղծագործության) դերերի շնորհիվ։

Իր համար իսկական առաջխաղացում էր *«Marvel Studio»*-ի հետ 2 ֆիլմերի՝ «Թորի» և «Վրիժառուների» համար պայմանագիր կնքելը (այստեղ նա տանում է Լոքիի դերը)։ 2011 թվականին նա խաղում է նախորդ դարի կերպարների դերեր «Կեսգիշերը Փարիզում» և «Մարտական ձի» ֆիլմերում, որոնց գործողությունները տեղի են ունենում 20-րդ դարի սկզբին։ Հիմա Հիդելսթոնը նորից աշխատում է «BBC» ընկերության հետ՝ նկարահանվելով «Հենրիխ 4-րդ» պատմական ֆիլմում, որտեղ սկզբում տարել է արքայազն Հեյլի, իսկ այնուհետև՝ Հենրիխ 4-րդ թագավորի դեր։

## Ծանոթագրություններ

Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի երաժիշտներ
Կատեգորիա:Անգլիացի ֆեմինիստներ
Կատեգորիա:Բրիտանացի արվեստագետներ
Կատեգորիա:Բրիտանացի դերասաններ
Կատեգորիա:Բրիտանացի երաժիշտներ
Կատեգորիա:Բրիտանացի թատերական գործիչներ
Կատեգորիա:Բրիտանացի կինոդերասաններ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի ֆեմինիստներ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասաններ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Հեռուստատեսային դերասաններ
Կատեգորիա:ՅՈՒՆԻՍԵՖ-ի բարի կամքի դեսպաններ
Կատեգորիա:Տղամարդ ֆեմինիստներ
Կատեգորիա:Քեմբրիջի համալսարանի շրջանավարտներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Նատրիումի հեքսաբրոմպլատինատ(IV)

**Նատրիումի հեքսաբրոմպլատինատ(IV)**, անօրգանական կոմպլեքս միացություն, քիմիական բանաձևն է՝ Na2[PtBr6]։

## Քիմիական հատկություններ
Բյուրեղահիդրատը տաքացնելիս ջրազրկվում է.

::\mathsf{Na_2[PtBr_6]\cdot 6H_2O \ \xrightarrow{150^oC}\ Na_2[PtBr_6] + 6H_2O }

## Ֆիզիկական հատկություններ
Նատրիումի հեքսաբրոմոպլատինատը լուծվում է ջրում և էթանոլում։ Առաջացնում է բյուրեղահիդրատ մուգ կարմիր բյուրեղների տեսքով՝ Na[PtBr]•6HO։

## Գրականություն
* Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.
* CRC Handbook of Chemistry and Physics. — 89th Edition. — Taylor and Francis Group, LLC, 2008-2009

Կատեգորիա:Նատրիումի միացություններ
Կատեգորիա:Պլատինատներ
Կատեգորիա:Կոմպլեքսային բրոմիդներ
Դարաշրջան (էպոխա)

**Դարաշրջան**, Էպոխա, ժամանակաշրջան, որն ունի միայն իրեն ներհատուկ էական գծեր։ Դարաշրջանի համար հատկանշական են դարակազմիկ իրադարձություններ ու երևույթներ, բնության մեջ, հասարակական կյանքում, գիտության, արվեստի և այլ բնագավառներում տեղի ունեցող որոշակի պրոցեսներ։ Դարաշրջանը արտահայտում է հասարակական կյանքի զարգացման որակապես նոր աստիճան և, սովորաբար, սկսվում դարագլուխ կազմող անցքերով ու երևույթներով։ Օրինակ, կապիտալիզմի դարաշրջանը սկսվում է բուրժուական հեղափոխություններով։ Հոկտեմբերյան հեղափոխությունը բացեց մարդկության զարգացման նոր դարաշրջան։ Ամեն մի դարաշրջանում առաջադրվել են զարգացման կոնկրետ պահանջներ, որոնց լուծմամբ հնարավոր է դարձել հասարակության առաջընթացը։ Դարաշրջաններում տեղի ունեցող երևույթները օրինաչափ են և պատճառակցված։ Դարաշրջանների միջև գոյություն ունի չընդհատվող հաջորդականություն, կենդանի, օրգանական կապ։

## Ժամանակաշրջանների բաժանումը
Յուրաքանչյուր նոր դարաշրջան ժխտում է հին սկզբունքները, հաստատում նորերը։ Ամեն մի երկրում տվյալ դարաշրջան ունի իր ուրույն գծերը, օրինաչափությունները։ Միևնույն դարաշրջանում տարբեր երկրներում ծագում են թեև ժամանակով նույն, բայց տարաբնույթ երևույթներ։ Հիմք ընդունելով մարքս-լենինյան ուսմունքը սոցիալ-տնտեսական ֆորմացիաների մասին, Հայաստանի պատմությունը պարբերացվում է ըստ հետևյալ դարաշրջաների։ Նախնադարյան-համայնական հասարակարգը ընդգրկում է հին քարի դարից մինչև մ․ թ․ ա․ I հազարամյակի սկիզբը, ստրկատիրության դարաշրջան՝ մ․ թ․ ա․ 9-րդ դարից - մ․ թ․ 3-րդ դար, վաղ ֆեոդալիզմի դարաշրջան՝ 4-9-րդ դարեր։ 15-18-րդ դարեր ֆեոդալիզմի դեգրադացիայի շրջանն է, 19-րդ դարում Արևելյան Հայաստանում ֆեոդալիզմի քայքայման և կապիտալիզմի ձևավորման Դարաշրջան (Արևմտյան Հայաստանում այս դրությունը հարատևում է ցայսօր), իսկ 1920 թվականից սկսվել է սոցիալիզմի դարաշրջանը։

Կատեգորիա:Երկրաբանական ժամանակաշրջաններ
Կատեգորիա:Ժամանակի չափման միավորներ
Վարունա

**Վարունա** (հնդ Varuna), Ինդրայի հետ երկրորդ մեծագույն աստվածը վեդայական կրոնում։ Համարվել է աշխարհի արարողն ու խնամակալը, համաշխարհային կարգուկանոնի, ճշմարտության, արդարության, բարոյականության հովանավորողը, մեղսագործների ահեղ դատավորը։Բուդդայական կրոնի տարածմամբ Վարունան աստիճանաբար կորցրել է առաջնակարգ դիրքն աստվածների պանթեոնում և դարձել ջրային տարերքի աստվածություն։ Ուսումնասիրողները Վարունա անունը համադրում են խեթական ծովերի աստված Արունայի և հին հունական երկնքի աստված Աբանոսի հետ։

Կատեգորիա:Աստվածներ այբբենական կարգով
Լեո Դավիթաշվիլի

**Լեո Շիոյի Դավիթաշվիլի** (), խորհրդային հնէաբան և երկրաբան։ Վրացական ԽՍՀ ԳԱ իսկական անդամ 1944 թվականից։

## Կենսագրություն
Աշխատել է Մոսկվայի Գուբկինի անվան նավթային համալսարանում և պետական համալսարանում որպես պրոֆեսոր։ 1956 թվականից գլխավորում է Վրացական ԽՍՀ ԳԱ հնէաբանության համալսարանը։ Զբաղվել է Ղրիմ-Կովկասյան մարզի նեոգենի փափկամորթների, հնէաբանության տեսական հարցերի, ԽՍՀՄ հարավի նեոգենի շերտագրության ուսումնասիրությամբ։ «Էվոլյուցիոն հնէաբանության պատմությունը Դարվինից մինչև մեր օրերը» աշխատությունը 1949 թվականին արժանացել է ԽՍՀՄ պետական մրցանակի։

Կատեգորիա:Վրացի հնագետներ
Կատեգորիա:Վրացի երկրաբաններ
Կատեգորիա:Հնէաբաններ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Վրաստանի գիտությունների ազգային ակադեմիայի ակադեմիկոսներ
Կատեգորիա:Ժողովուրդների բարեկամության շքանշանի դափնեկիրներ
Դատոլիթ

200px|մինի|Դատոլիթի տեսակ
**Դատոլիթ**, միներալ սիլիկատների խմբից․ Ca_2B_2[SiO_4]\cdot[OH]_2։ Պարունակում է 21,8% B_2O_3։ Բյուրեղագիտական համակարգը մոնոկլինային է։ Գույնը՝ սպիտակ, բաց կանաչ, բաց դեղին և այլն։ Կարծրությունը՝ 5-5,5, խտությունը՝ 3000 կգ/մ³։ Բյուրեղները ավելի հաճախ հատիկավոր ագրեգատների ձևով հանդիպում են հանքային երակներում՝ սուլֆիդների և արտավիժված ապարների դատարկություններում՝ կալցիտի, պրենիտի, ցեոլիտների հետ։ Բորի ստացման կարևոր հումքն է։

Կատեգորիա:Միներալներ
Դարսիի օրենք

**Դարսիի օրենք** (ֆրանսիացի ինժեներ Դարսիի անունով), ծակոտկեն միջավայրում լամինար շարժման պայմաններում հեղուկի ծծանցման օրենք։ Ըստ Դարսիի օրենքի, ծծանցման արագությունը (v) համեմատական է ճնշումային գրադիենտին (i)։ v=ki, որտեղ k-ն ծծանցման գործակիցն է և չափվում է սմ/վրկ-ներով։  k-ի թվային արժեքը կախված է գրունտի և հեղուկի ֆիզիկական հատկություններից (ծակոտիների մեծություն, հեղուկի ջերմաստիճան և այլն)։

Կատեգորիա:Ֆիզիկական էֆեկտներ և երևույթներ
Կատեգորիա:Հիդրոդինամիկա
Կատեգորիա:Ջրաբանություն
Կատեգորիա:Հողագիտություն
Կատեգորիա:Նյութագիտություն
Դեֆեկտոլոգիա

**Դեֆեկտոլոգիա** ( - պակասություն և ․․․ լոգիա), գիտության բնագավառ, որն ուսումնասիրում է ֆիզիկական և հոգեկան պակասությամբ երեխաների զարգացման օրինաչափություններն ու առանձնահատկությունները, ուսուցման ու դաստիարակության հարցերը։

Ընդգրկում է հետևյալ հատուկ մանկավարժությունները սուրդոպեդագոգիկա (ուսումնասիրում է լսողության պակաս ունեցող երեխաների դաստիարակության և ուսուցման պրոցեսները), *տիֆչոպեդագոգիկա* (ուսումնասիրում է տեսողության պակասություն ունեցող երեխաների դաստիարակության և ուսուցման պրոցեսները), *օլիգոֆրենուցեդագոգիկա* (ուսումնասիրում է մտավոր պակասություն ունեցող երեխաների դաստիարակության և ուսուցման պրոբլեմները), *լոգոպեդիա* (ուսումնասիրում է խոսելու թերություն ունեցող երեխաների ուսուցման պրոբլեմները)։ Դեֆեկտոլոգիայով զբաղվում է նաև լուրջ թերությամբ (կույր-խուլ-համր, մտավոր խախտումով կույր կամ խուլ-համր և այլն) երեխաների պրոբլեմներով։ Դեֆեկտոլոգիայի մեջ է մտնում հոգեբանության այն մասը, որն ընդգրկում է երեխաների հոգեբանության ուսումնասիրությունը, ինչպես նաև սուրդոտեխնիկան և տիֆլոտեխնիկան, որը մշակում է ուսուցման տեխնիկական միջոցներ պակասությունների ուղղման, շտկման և կոնպենսացիայի համար։

Դեֆեկտոլոգիան սերտորեն կապված է հարակից գիտությունների հետ։ Անոմալ երեխաների ուսումնասիրությամբ զբաղվում են նաև իրավաբանները, բնագիտության և բժշկության աշխատողները։ Դեֆեկտոլոգիայի պրոբլեմներն են անոմալ երեխաների զարգացման բնորոշ առանձնահատկությունները, դաստիարակության և ուսուցման ուրույն պրոցեսի էությունն ու փոխադարձ կապը ընտանեկան դաստիարակության հետ, առանձին դպրոցների և հիմնարկների դաստիարակության և ուսուցմաև բովանդակությունը, միջոցների, մեթոդների կազմակերպչական յուրահատկությունները, երեխաների պակասությունների վերացումը կամ բարելավումը, հասարակական և գործնական կյանքին՝ նրանց նախապատրաստելու ուղիներն ու միջոցները։

Կատեգորիա:Բժշկական մասնագիտություններ
Կատեգորիա:Հոգեբուժություն
Դեմք (քերականություն)

**Դեմք**, բայի, դերանվան (անձնական, որոշ յուրահատկությամբ՝ նման ցուցական), մի շարք լեզուներում (օրինակ, ցուցական)՝ նաև գոյականի քերականական կարգ, որով արտահայտվում է գործողության կամ առարկայի հարաբերությունը խոսողի նկատմամբ։ Լեզուներում կա 3-րդ դեմք։

Բայի առաջին դեմք ցույց է տալիս, որ գործողությունները կատարվում է խոսողի կողմից (գրում եմ), երկրորդը՝ որ գործողություն կատարողը խոսակիցն է (գրում ես), երրորդը՝ որ գործողություն կատարողը ոչ խոսողն է, ոչ խոսակիցը, այլ մի երրորդ անձ, առարկա (գրում է, ծաղկում է)։ Հայերենում բայի դեմքը ժամանակային համադրական կազմություններում արտահայտվում է վերջավորություններով (գրեմ, գրես, գրի), իսկ վերլուծական կազմություններում՝ օժանդակ բայով (գրում եմ, գրում ես, չեմ գրի)։ Գրաբարում բայի դեմքը առավելապես արտահայտվել է վերջավորություններով։

Սեմական լեզուների բայերի մեջ հնարավոր է դիմային 2 վերջավորություն՝ նշանակելու համար թե՛ գործող սուբյեկտի, թե՛ գործողության օբյեկտի դեմքը։ Դերանուններից դեմքի կարգը հատուկ է մասնավորապես անձնականներին։ Առաջին դեմքին ցույց է տալիս խոսողին (ես, ինքս), երկրորդը՝ խոսակցին (դու, ինքդ), երրորդը՝ երրորդ անձի (նա, ինքը)։ Դիմային հարաբերության յուրահատուկ իմաստ կա նաև ցուցական դերանունների մեջ։ Հայերենի կառուցվածքային յուրահատկություններից է դեմքի կարգի արտահայտումը հոդերի միջոցով (մենք՝ աշակերտներս, դուք՝ աշակերտներդ)։ 

Կատեգորիա:Բայ
Կատեգորիա:Քերականություն
Դդմազգիներ

200px|մինի|աջից|ձմերուկ
**Դդմազգիներ** (), երկշաքիլ բույսերի ընտանիք։ Միամյա խոտաբույսեր և լիաներ են, հազվադեպ թփեր։ Ցողունևերը խիղբերի օգևությամբ մագըլցող կամ գետնատարած են։ Տերևները հերթադիր են, պարզ, հաճախ բլթակավոր։ Ծաղիկները ձուլաթևրթ են, կանոնավոր, մեկական, Երբեմն փնջերով, հաճախ միասեռ, միատուն կամ երկտուն, բաժակը հնգաբաժան է, պսակը՝ հնգաթերթ։ Ունեն 3-5 ազատ կամ միաձուլված առէջներ։ Սերմնարանը ցածրադիր է, եռաբուն։ Պտուղը կեղծ հատապտուղ է, արտաքին՝ կոշտ, ներքին հյութալի շերտերով։ Տայտնի է 100 ցեղի 850 տեսակ, որոնք աճում են արևադարձային շրջաններում։ Շատ դդմազգիներ (վարունգ, սեխ, ձմերուկ, դդում) ունեն ուտելի պտուղներ, որոնք, ինչպես և վայրի դդմազգիներից՝ կատաղի վարունգը (իշավարունգը), լոշտակը հանդիպում են նաև ՀՀ-ում։ Որոշ դդմազգիներ կիրառվում են բժշկության մեջ, մի մասը (լոշտակը) դեկորատիվ են։

Cucumber closeup.jpg
Cucumis melo 1 (Piotr Kuczynski).jpg


Կատեգորիա:Բույսերի ընտանիքներ
Կատեգորիա:Դդմածաղկավորներ
Մարսել Դեպրե

**Դեպրե Մարսել** (, ), ֆրանսիացի ֆիզիկոս և Էլեկտրատեխնիկ, Գիտությունների ֆրանսիական ակադեմիայի անդամ (1886)։

Տեսականորեն հիմնավորել է Էլեկտրաշարժիչի ՕԳԳի անկախությունն արտաքին շղթայի դիմադրությունից (1880)։ 1882 թ. կառուցել է առաջին փորձնական Միսբախ-Մյունխեն (երկարությունը՝ 57 կմ, լարումը՝ 1500-2000 վ), այնուհետև Կրեյ-Փարիզ (երկարությունը՝ 56 կմ, լարումը՝ 5000- 6000 վ) հաստատուն հոսանքի Էլեկտրահաղորդման գծերը։

## Ծանոթագրություններ

Կատեգորիա:Ֆրանսիացի ֆիզիկոսներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի ճարտարագետներ
Կատեգորիա:Ֆրանսիացի գյուտարարներ
Լորենսանա (Լուգո)

**Լորենսանա** (), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Լա-Մարինիա-Սենտրալ շրջանի կազմի մեջ։ Տարածքը՝ 63 կմ2։ Բնակչությունը՝ 2506 (2010 թվականին)։ Վարչական կենտրոնից հեռավորությունը՝ 85 կմ։

## Պատկերասրահ

Albergue en Vilanova de Lourenzá, Galiza.jpg|
Lorenzana Lugo monasterio ni.JPG|
Lourenzatemplete.jpg|
Mosteiro de San Salvador de Lourenzá 21IX2013 1.JPG|
Mosteiro de San Salvador de Lourenzá 21IX2013 3.JPG|


## Բնակչություն

## Ծանոթագրություններ

Կատեգորիա:Իսպանիայի քաղաքներ
Կատեգորիա:Լուգոյի քաղաքներ
Հնդկահայ մամուլ

Հնդկաստանի Մադրաս քաղաքում 1794-1796 թվականներին լույս է տեսել հայ մամուլի առաջնեկը՝ «Ազդարարը» (ընդամենը՝ 18 համար)։ Հանդեսը հնդկահայությանն է ներկայացրել քաղաքակիրթ աշխարհում տեղի ունեցող կարևոր իրադարձությունները, մատաղ սերնդին դաստիարակել հայեցի ոգով, տպագրել է լուրեր գաղթավայրի մշակութային կյանքից, հրապարակախոսական հոդվածներ, բնագիտական հանրամատչելի զրույցներ, թարգմանական նյութեր (2008 թվականին Կալկաթայում վերսկսվել է «Ազդարարի» լույսընծայումը)։ Հետագայում լույս են տեսել «Օճանասփյուռյան» (1815-1818 թթ., Բոմբեյ, 1819 թ., Կալկաթա), «Շտեմարան» (1821-1823 թթ.), «Ազգասեր» (1845-1848 թթ.), «Ազգասեր Արարատյան» (1848-1852 թթ.), «Արևելյան հնդկաց լրագիր» (1863-1865 թթ.), «Նոր ազդարար» (1950-1960 թթ., բոլորն էլ՝ Կալկաթա), «Ազդարար» (1846-1847 թթ.), «Բանասեր» (1848-1849 թթ., երկուսն էլ՝ Մադրաս) և այլն, ընդհանուր առմամբ՝ շուրջ 20 անուն պարբերական։

## Ծանոթագրություններ

Կատեգորիա:Հնդկահայ մամուլ
Մեյրա (Լուգո)

**Մեյրա** (), քաղաք և համայնք Իսպանիայում, մտնում է Լուգոյի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Լա-Մարինիա-Սենտրալ շրջանի կազմի մեջ։ Տարածքը՝ 46,9 կմ2։ Բնակչությունը՝ 1787 (2010 թվականին)։

## Պատկերասրահ

Fervenza en Meira, Galicia (Spain).jpg|
Meira1.jpg|
Pedregal de Irimia - nacimiento del río Miño.JPG|
Situacion Meira.PNG|


## Բնակչություն

## Ծանոթագրություններ

Կատեգորիա:Իսպանիայի քաղաքներ
Կատեգորիա:Լուգոյի քաղաքներ
Այգ (թերթ, Բեյրութ)

**«Այգ»**, հասարակական քաղաքական օրաթերթ։ Լույս է տեսել 1953-1975 թվականներին։ Հրատարակիչ-տնօրեններ՝ Տիգրան և Լյուսի Թոսպաթ։ Խմբագիրներ՝ Երվանդ Կոպելյան, Եղիա Նաճարյան, Մինաս Թյոլյոլյան, Նազարեթ Պերթիզլյան, Շահանդուխտ (Սանդուխտ Պերթիզլյան)։ Տպագրել է լիբանանյան, հայկական և միջազգային քաղաքական, տնտեսական, մշակութային և մարզական լուրեր, գրական էջեր ու հոդվածներ։ Աշխատակցել են Խորեն Գաբիկյանը, Մուշեղ Իշխանը, Տիրան Աճեմյանը, Գրիգոր Շահինյանը, Շավարշ Նարդունին, Նշան Պեշիկթաշլյանը, Զարուհի Պահրին, Հակոբ Մնձուրին, Միքայել Կյուրճյանը, Լևոն Քեշիշյանը, Լևոն Մինասյանը, Պարույր Մասիկյանը, Ստեփան Շահպազը, Մանասե Սևակը, Ջորջ Մարտիկյանը։ Փակվել է Լիբանանի քաղաքացիական պատերազմի հետևանքով։ Հրատարակիչները հետագայում գաղթել են ԱՄՆ, վաճառել օրաթերթի հրատարակության արտոնագիրը։ Տիգրան Թոսպաթը միաժամանակ Բեյրութում 1947 թվականից լույս է ընծայել «Լը Սուար» ֆրանսերեն օրաթերթը։

Կատեգորիա:Լիբանանի հայկական օրաթերթեր
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Բեյրութի հայկական պարբերականներ
Մարին (Պոնտեվեդրա)

**Մարին** (), քաղաք և համայնք Իսպանիայում, մտնում է Պոնտեվեդրայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Մորասսո շրջանի կազմի մեջ։ Տարածքը՝ 40,50 կմ2։ Բնակչությունը՝ 25 997 (2010 թվականին)։

## Պատկերասրահ

Localización de Marín.png|
Barcos Marin 2006.jpg|
Casa do concello Marín.jpg|
Escola Naval de Marín.jpg|
Marin Lago arboredo.jpg|
Marin Monumental Pazo Chirleus.JPG|


## Բնակչություն

## Ծանոթագրություններ

## Արտաքին հղումներ
* Պաշտոնական կայք
* Fotos de Marín.
* Marín, Turismo Rías Baixas 
* 125 años de Iglesia Protestante en Marín
* Marín en Google Maps
* Web oficial del Xarángallo Mángallo 
* Space oficial del Xarángallo Mángallo

Կատեգորիա:Իսպանիայի քաղաքներ